ભુજ|ભગવાન મહાવીર સ્વામીએ આપેલો અહિંસાનો સંદેશ જ વિશ્વ શાંતિ માટેનું અેકમાત્ર સાધન છે તેમ ભુજના નવનીતનગરમાં ઉજવાયેલા ત્રિશલા માતાના સ્વપ્ન પ્રસંગે જણાવાયું હતું. મુનિસુવ્રત સ્વામી જિનાલયમાં યોજાયેલા આ ધાર્મિક અવસરે વિવિધ ચડાવામાં ભાવિકોએ ભાગ લેતાં 4 લાખ જેટલી રકમ એકત્ર થઇ હતી જે પરંપરા મુજબ જિન મંદિરોના નિર્માણ કે સમારકામમાં ખર્ચાશે. આવી આવક નાનામા નાના સંઘને પણ ઉપયોગી થવાની લક્ષ્ય પ્રાપ્તિ કરાવે છે તેમ સંસ્થા અધ્યક્ષ તારાચંદ છેડાએ કહ્યું હતું.